CELEX: 32015R2407
Language: sl
Date: 2015-12-18 00:00:00
Title: Izvedbena uredba Komisije (EU) 2015/2407 z dne 18. decembra 2015 o podaljšanju odstopanja od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za potegalke odprtega morja za lovljenje belega glavača (Aphia minuta) v določenih teritorialnih vodah Italije

19.12.2015   
            
            
               SL
            
            
               Uradni list Evropske unije
            
            
               L 333/104
            
         IZVEDBENA UREDBA KOMISIJE (EU) 2015/2407
   z dne 18. decembra 2015
   o podaljšanju odstopanja od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za potegalke odprtega morja za lovljenje belega glavača (Aphia minuta) v določenih teritorialnih vodah Italije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1967/2006 z dne 21. decembra 2006 o ukrepih za upravljanje za trajnostno izkoriščanje ribolovnih virov v Sredozemskem morju, spremembi Uredbe (EGS) št. 2847/93 in razveljavitvi Uredbe (ES) št. 1626/94 (1) ter zlasti člena 13(5) Uredbe,
   ob upoštevanju naslednjega:
   
               (1)
            
            
               Člen 13(1) Uredbe (ES) št. 1967/2006 prepoveduje uporabo vlečnega orodja znotraj pasu 3 navtičnih milj od obale oziroma do izobate 50 m, kadar je ta globina dosežena na krajši razdalji od obale.
            
         
               (2)
            
            
               Na zahtevo države članice lahko Komisija odobri odstopanje od člena 13(1) Uredbe (ES) št. 1967/2006, pod pogojem, da so izpolnjeni določeni pogoji iz člena 13(5) in (9).
            
         
               (3)
            
            
               Komisija je 16. marca 2010 od Italije prejela zahtevek za odstopanje od prvega pododstavka člena 13(1) Uredbe (ES) št. 1967/2006 za uporabo potegalk odprtega morja za lovljenje belega glavača (Aphia minuta) v teritorialnih vodah geografskega podobmočja 9, kot je opredeljeno v Prilogi I k Uredbi (EU) št. 1343/2011 Evropskega parlamenta in Sveta (2).
            
         
               (4)
            
            
               Zahteva se je nanašala na plovila, registrirana pri genovškem in livornškem direktoratu za pomorstvo, ki so se že več kot pet let ukvarjala z ribištvom in izvajala načrt upravljanja, ki ureja potegalke odprtega morja za lovljenje belega glavača (Aphia minuta) v geografskem podobmočju 9.
            
         
               (5)
            
            
               Znanstveni, tehnični in gospodarski odbor za ribištvo (STECF) je leta 2010 ocenil odstopanje, ki ga je zahtevala Italija, in pripadajoči osnutek načrta upravljanja. Italija je načrt upravljanja sprejela z odlokom (3) v skladu s členom 19(2) Uredbe (ES) št. 1967/2006.
            
         
               (6)
            
            
               Odstopanje, ki ga je zahtevala Italija, je izpolnjevalo pogoje iz člena 13(5) in (9) Uredbe (ES) št. 1967/2006 in je bilo z Izvedbeno uredbo Komisije (EU) št. 988/2011 (4) odobreno do 31. marca 2014.
            
         
               (7)
            
            
               Italijanski organi so 16. julija 2015 pri Komisiji vložili zahtevek za podaljšanje veljavnosti odstopanja, ki je prenehalo veljati 31. marca 2014. Italija je predložila posodobljene podatke, ki utemeljujejo podaljšanje odstopanja, vključno s podrobnimi podatki o zmanjšanju števila pooblaščenih plovil in nadaljnjih prilagoditvah zadevnega načrta upravljanja.
            
         
               (8)
            
            
               Italija je 16. julija 2015 Komisijo obvestila o tem, da namerava kmalu objaviti posodobljeni načrt upravljanja.
            
         
               (9)
            
            
               Odstopanje, ki ga je zahtevala Italija, izpolnjuje pogoje iz člena 13(5) in (9) Uredbe (ES) št. 1967/2006.
            
         
               (10)
            
            
               Zaradi majhnega epikontinentalnega pasu in prostorske porazdelitve ciljnih vrst, ki živijo zgolj v nekaterih conah obalnega območja v globini manj kot 50 m, obstajajo posebne geografske omejitve. Zato so omejena tudi ribolovna območja.
            
         
               (11)
            
            
               Odstopanje, ki ga je zahtevala Italija, se nanaša na 117 plovil.
            
         
               (12)
            
            
               Načrt upravljanja, ki ga je predstavila Italija, zagotavlja, da se ribolovni napor v prihodnosti ne bo povečal, saj se bodo ribolovna dovoljenja izdajala za določenih 117 plovil, ki jih je Italija že pooblastila za ribolov, s skupnim ribolovnim naporom 5 754,5 kW.
            
         
               (13)
            
            
               Zahtevek zadeva tista plovila, ki se že več kot pet let ukvarjajo z ribištvom in izvajajo načrt upravljanja, ki ga je Italija sprejela v skladu s členom 19(2) Uredbe (ES) št. 1967/2006.
            
         
               (14)
            
            
               Navedena plovila so vključena na seznam, ki je bil Komisiji sporočen v skladu z zahtevami iz člena 13(9) Uredbe (ES) št. 1967/2006.
            
         
               (15)
            
            
               Ribolov s potegalkami odprtega morja se izvaja v bližini obale v majhni globini. Ta vrsta ribolova se zaradi svoje narave ne more izvajati z nobenim drugim orodjem.
            
         
               (16)
            
            
               Ribolov s potegalkami odprtega morja ne vpliva bistveno na zaščitene habitate in je zelo selektiven, saj se potegalke vlečejo po vodnem stolpcu in se ne dotaknejo morskega dna, ker bi zbrani material z morskega dna poškodoval ciljne vrste in onemogočil selektivno lovljenje vrst zaradi njihove majhnosti.
            
         
               (17)
            
            
               Zadevne ribolovne dejavnosti izpolnjujejo zahteve iz člena 4 Uredbe (ES) št. 1967/2006, saj italijanski načrt upravljanja izrecno prepoveduje lovljenje nad zaščitenimi habitati.
            
         
               (18)
            
            
               Zahteva iz člena 8(1)(h) Uredbe (ES) št. 1967/2006 se ne uporablja, ker se nanaša na vlečne mreže.
            
         
               (19)
            
            
               Glede zahteve za skladnost s členom 9(3) Uredbe (ES) št. 1967/2006, ki določa najmanjšo velikost mrežnih očes, Komisija ugotavlja, da so zadevne ribolovne dejavnosti zelo selektivne, zanemarljivo vplivajo na morsko okolje in se ne izvajajo nad zaščitenimi habitati, zato je Italija v skladu s členom 9(7) Uredbe (ES) št. 1967/2006 v svojem načrtu upravljanja dovolila odstopanje od teh določb.
            
         
               (20)
            
            
               Zadevne ribolovne dejavnosti izpolnjujejo zahteve glede beleženja, določene v členu 14 Uredbe Sveta (ES) št. 1224/2009 (5).
            
         
               (21)
            
            
               Zadevne ribolovne dejavnosti se izvajajo zelo blizu obale in zato ne motijo dejavnosti plovil, ki ne uporabljajo vlečnih mrež, potegalk ali njim podobnih mrež, ampak drugo orodje.
            
         
               (22)
            
            
               Dejavnost plovil s potegalkami odprtega morja ureja italijanski načrt upravljanja, da bi se zagotovilo, da so ulovi vrst iz Priloge III k Uredbi (ES) št. 1967/2006 minimalni. Poleg tega je v skladu z odstavkom 5.1.2(a) italijanskega načrta upravljanja ribolov vrste Aphia minuta omejen na ribolovno sezono, ki traja od 1. novembra do 31. marca vsako leto.
            
         
               (23)
            
            
               Plovila s potegalkami odprtega morja ne lovijo glavonožcev.
            
         
               (24)
            
            
               Italijanski načrt upravljanja vključuje ukrepe za spremljanje ribolovnih dejavnosti v skladu s tretjim pododstavkom člena 13(9) Uredbe (ES) št. 1967/2006.
            
         
               (25)
            
            
               Italija mora Komisiji poročati pravočasno in v skladu z načrtom spremljanja, določenim v italijanskem načrtu upravljanja.
            
         
               (26)
            
            
               Omejeno trajanje odstopanja omogoča takojšnje sprejetje korektivnih ukrepov upravljanja, če bi bilo iz poročila Komisiji razvidno, da je stanje ohranjenosti izkoriščanega staleža slabo, hkrati pa omogoča izboljšanje znanstvene podlage ter s tem tudi načrta upravljanja.
            
         
               (27)
            
            
               Odstopanje bi bilo zato treba uporabljati do 31. marca 2018.
            
         
               (28)
            
            
               Zahtevano podaljšanje odstopanja bi bilo zato treba odobriti.
            
         
               (29)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Odstopanje
   Člen 13(1) Uredbe (ES) št. 1967/2006 se v italijanskih teritorialnih vodah, ki mejijo na ligurško in toskansko obalo, ne uporablja za lovljenje belega glavača (Aphia minuta) s potegalkami odprtega morja, ki se uporabljajo na plovilih, ki:
   
               (a)
            
            
               so registrirana pri genovškem oziroma livornškem direktoratu za pomorstvo (Direzioni Marittime);
            
         
               (b)
            
            
               se že več kot pet let ukvarjajo z ribištvom in ne povzročajo povečanja ribolovnega napora v prihodnosti; ter
            
         
               (c)
            
            
               imajo dovoljenje za ribolov in izvajajo načrt upravljanja, ki ga je Italija sprejela v skladu s členom 19(2) Uredbe (ES) št. 1967/2006.
            
         Člen 2
   Načrt spremljanja in poročilo
   Italija Komisiji v enem letu od začetka veljavnosti te uredbe predloži poročilo, ki ga pripravi v skladu z načrtom spremljanja, določenim v načrtu upravljanja iz člena 1(c).
   Člen 3
   Začetek veljavnosti in obdobje uporabe
   Ta uredba začne veljati dan po objavi v Uradnem listu Evropske unije.
   Uporablja se do 31. marca 2018.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 409, 30.12.2006, popravljena različica v UL L 36, 8.2.2007, str. 6.
   
      (2)  Uredba (EU) št. 1343/2011 Evropskega parlamenta in Sveta z dne 13. decembra 2011 o nekaterih določbah za ribolov na območju Sporazuma GFCM (Generalne komisije za ribištvo v Sredozemlju) in spremembi Uredbe Sveta (ES) št. 1967/2006 o ukrepih za upravljanje za trajnostno izkoriščanje ribolovnih virov v Sredozemskem morju (UL L 347, 30.12.2011, str. 44).
   
      (3)  Gazzetta Ufficiale della Repubblica Italiana 192, 19.8.2011, supplemento ordinario št. 192.
   
      (4)  Izvedbena uredba Komisije (EU) št. 988/2011 z dne 4. oktobra 2011 o uvedbi odstopanja od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za potegalke odprtega morja za lovljenje belega glavača (Aphia minuta) v določenih teritorialnih vodah Italije (UL L 260, 5.10.2011, str. 15).
   
      (5)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).